En australsk ekspedition under ledelse af dr. [[Douglas Mawson]], Shackleton’s tidligere ledsager, afgik 2. december 1911 fra [[Hobart]] på [[Tasmanien]] på et skotsk fangstskib ''[[SY Aurora|Aurora]]'' (kaptajn John King) med det mål at udforske [[Wilkes Land]] fra [[Victoria Land|Syd Victoria Land]] vest over til [[Kejser Wilhelm II’s Land]]. Ekspeditionen var forsynet med hunde og slæder og i øvrigt med et udmærket materiel. Den 12. marts 1912 kom "''Aurora''" tilbage til Hobart efter at have landsat Mawson på Adélie-Land og et andet parti under Frank Wild ved den vestlige ende af [[Wilkes Land]], hvor de overvintrede, og hvorfra der foretoges slæderejser viden om, lige som der gjordes videnskabelige observationer, særlig meteorologiske. George F. Ainsworth var leder af et hold, som landsattes på [[Macquarieøen|Macquarie-Øerne]] mellem Australien og Victoria Land med videnskabelige opgaver.<ref name="Salm875"/>
Historie